**«Қазіргі қазақ тілі» пәні бойынша**

**магистратураға түсуге арналған кешенді тестілеудің**

**ТЕСТ СПЕЦИФИКАЦИЯСЫ**

(2022 жылдан бастап қолдану үшін бекітілген)

**1. Мақсаты:** Қазақстан Республикасы жоғары оқу орнынан кейінгі білім беру ұйымдарында оқуды жалғастыра алу қабілетін анықтау.

**2. Міндеті:** Келесі білім беру бағдарламалары тобы үшін түсушінің білім деңгейін анықтау:

|  |  |
| --- | --- |
| **M060 – Филология** |  |

**3. Тест мазмұны** «Қазіргі қазақ тілі» пәні бойынша тақырыптарды қамтиды. Тапсырмалар қазақ тілінде берілген.

|  |  |  |  |
| --- | --- | --- | --- |
| **№** | **Тақырыптың мазмұны** | **Қиындық деңгейі** | **Тапсыр-малар саны** |
| 1 | Қазақ тіліндегі дыбыстардың жіктелімі. | А | 1 |
| 2 | Дыбыстар тіркесі. Дыбыстық құбылыстар. Дыбыстық үнем. | В | 1 |
| 3 | Дыбыстардың үндесуі. Үндестік заңы. Дыбыстардың алмасуы. Ықпал заңдары. | В | 1 |
| 4 | Буын. Буын жігі және тасымал. Дыбыс жылысуы. Бунақ. Ырғақ. Екпіннің қызметі мен орны. | А | 1 |
| 5 | Интонация. Интонация қызметі. Интонация компоненттері. Қазақ тілінің интонемалары. | С | 2 |
| 6 | Сөз мағынасы. Мағына мен ұғым. Лексикалық мағына, терминдік мағына, бейтарап мағына, поэтикалық мағына. | А | 1 |
| 7 | Негізгі сөздік қор мен  сөздік құрамның арақатынасы. Сөздердің  мағыналық қатынасына қарай жіктелуі. | А | 1 |
| 8 | Сөз мағынасының дамуы. Қазақ тілінің фразеологиясы. Метафора, метонимия, синекдоханың жасалу жолдары мен қолданысы. | В | 2 |
| 9 | Лексикология және лексикография. Сөздік түрлері, ерекшеліктері | В | 1 |
| 10 | Этномәдени лексика түрлері. | С | 1 |
| 11 | Негізгі грамматикалық ұғымдар. Грамматикалық мағына, грамматикалық тәсіл, грамматикалық форма, грамматикалық құрылым. | А | 1 |
| 12 | Грамматикалық мағына берудің тәсілдері: қосымша морфема, көмекші сөз, сөздердің орын тәртібі, қосарлану, нөлдік форма, интонация. | С | 2 |
| 13 | Зат есім, сын есім, сан есім, есімдіктердің лексика-семантикалық сипаты, түрлену жүйесі, синтаксистік қызметі. | А | 1 |
| 14 | Етістік түбірінің грамматикалық ерекшеліктері. Етістік категориялары. Тіл біліміндегі аналитизм құбылысы. Аналитикалық форманттар | В | 1 |
| 15 | Көмекші сөздер, түрлері, грамматикалық қызметі. Модаль сөздер, олардың функционалдық қызметі. | С | 1 |
| 16 | Сөзжасам жүйесі. Сөзжасамдық тәсілдер, түрлері. | А | 1 |
| 17 | Сөзжасамдық мағына. Мағына негізділігі, мағынаның түрлендірілуі, мағынаның дамуы. | В | 2 |
| 18 | Туынды сөздер, олардың түрлері. Тарихи туынды сөздердің сөзтудырушы модельдері. Күрделі сөздер, түрлері. | А | 1 |
| 19 | Сөзжасамдық единицалар: сөзжасамдық ұя, сөзжасамдық жұп, сөзжасамдық тізбек, сөзжасамдық тарам. Сөзжасамдық саты. | В | 1 |
| 20 | Туынды сөздің мағыналық құрылымы | С | 1 |
| 21 | Синтаксистің зерттеу нысандары. Синтаксистік форма, мағына. Синтаксистік бірліктер. Предикативтік қатынас. Сөйлемге тән белгілер. Сөйлем мен пайымдаудың арақатынасы. Сөйлем семантикасы. | А | 1 |
| 22 | Сөз тіркесі синтаксисі. Сөз тіркесінің грамматикалық ұйымдасу түрлері. Сөз тіркесінің байланысу тәсілдері, байланысу формалары. Етістікті, есімді сөз тіркестерінің құрылу ерекшеліктері. Сөз тіркестерінен туындайтын грамматикалық мағыналар. Сөйлемнің тұрлаулы, тұрлаусыз мүшелері. Үйірлі сөйлем мүшелері. Бірыңғай сөйлем мүшелері және айқындауыштар. | В | 1 |
| 23 | Жай сөйлемдердің құрылысына сай топтастырылуы. Бір негізді және екі негізді жай сөйлемдер. Мүшеленбейтін сөйлемдер. | В | 1 |
| 24 | Сөйлемнің коммуникативтік мақсатқа сай топтастырылуы. Хабарлы, сұраулы, бұйрықты, лепті, лепсіз сөйлемдер. Қазақ тілі синтаксисіндегі үндеу амалдары. | С | 2 |
| 25 | Құрмалас сөйлемдер синтаксисі. Құрмалас сөйлемдердің құрамдық, морфологиялық, функционалдық, семантикалық ұстанымдар бойынша топтастырылуы. | В | 1 |
| **Тестінің бір нұсқасындағы тапсырмалар саны** | | **30** | |

**4. Тапсырма мазмұнының сипаттамасы:**

Тест тапсырмаларының құрылымы мен мазмұны пәннің ғылыми және теориялық базасын толық қамтыған және алған білімді толық бағалауға мүмкіндік береді.

**5. Тапсырмалар орындалуының орташа уақыты:**

Бір тапсырманы орындау уақыты – 2 минут

Тест орындалуының жалпы уақыты – 60 минут

**6. Тестiнiң бiр нұсқасындағы тапсырмалар саны:**

Тестінің бір нұсқасында – 30 тапсырма.

Қиындық деңгейі бойынша тест тапсырмаларының бөлінуі:

* жеңіл (A) – 9 тапсырма (30%);
* орташа (B) – 12 тапсырма (40%);
* қиын (C) – 9 тапсырма (30%).

**7. Тапсырма формасы:**

Тест тапсырмалары жабық формада беріледі. Ұсынылған бес жауап нұсқасынан бір жауапты таңдау керек.

**8. Тапсырманың орындалуын бағалау:**

Дұрыс орындалған әр тапсырма үшін студентке 1 балл береді, одан басқа жағдайда – 0 балл беріледі.

**9. Ұсынылатын әдебиеттер тізімі:**

## **Негізгі:**

1. Байтұрсынов А. Қазақ тіл білімінің мәселелері. – Алматы, 2013. – 640 б.
2. Әміров Р., Әмірова Ж. Құрмалас сөйлемдер қазақ тілінің грамматикалық-функционалдық жүйесінде. – Алматы: Қазақ университеті, 2014. – 122 б.
3. Балақаев М., Сайрамбаев Т. Қазіргі қазақ тілі. – Алматы, 2003. – 240 б.
4. Жүнісбек Ә. Қазақ фонетикасы. – Алматы: Арыс, 2009. – 307 б.
5. Исаев С. Қазақ тіл білімінің мәселелері. – Алматы, 2014. – 640 б.
6. Қазақ грамматикасы. – Астана, 2002. – 784 б.
7. Қалиұлы Ғ., Болғанбайұлы Ә. Қазіргі қазақ тілінің лексикологиясы мен фразеологиясы. – Алматы, 2006. – 264 б.
8. Мырзабеков С. Қазіргі қазақ тілінің фонетикасы. – Алматы: «Дәуір-Кітап», 2013. – 220 б.
9. Оралбаева Н. Қазіргі қазақ тілі. – Алматы, 2010.
10. Сағындықұлы Б. Қазіргі қазақ тілі. Лексикология. – Алматы, 2018. –190.
11. Салқынбай А.Б. Қазақ тілінің сөзжасамы. – Алматы: Қазақ университеті, 2021.
12. Ысқақов А. Қазіргі қазақ тілі. – Павлодар, 2010. – 458 б.

**Қосымша:**

1. Балақаева М., Қордабаев Т. Қазіргі қазақ тілі грамматикасы. Синтаксис. – Алматы, 1971.
2. Жұбанов Қ. Қазақ тілі жөніндегі зерттеулер. – Алматы, 2010.
3. Жұбанұлы Қ. Қазақ тіл білімінің мәселелері. – Алматы, 2013. – 640 б.
4. Қазақ әдеби тілінің сөздігі. 15 томдық. – Алматы, 2011.
5. Қазіргі қазақ тіліндегі синтаксистік парадигмалар. (монография-оқулық) – Алматы: Мемлекеттік тілді дамыту институты, 2016. – 464 б.
6. Оразов М. Етістік. – Алматы, 2001.
7. Смағұлова Г.Н. Фразеологизмдердің семантикалық категориялары. –Алматы: Қазақ университеті, 2017. –314 б